Viva la Valtelina!

Blers enconuschan ils vins da la Valtelina. Dentant mo paucs la cuntrada d'origin dal famus vin cotschen. Anc oz è la Valtelina dapli che mo ina vallada vischina dal Grischun. 

II pli enconuschent represchentant da la val è iI vin vuclina, iI «Veltliner». In vin che ha ses amis betg sulettamain en il Grischun, mabain en I'entira Svizra. Surtut ils Puschiavins han adina tgirà buns contacts cun lur vischins sur cunfin. P.ex. han eIs da vegl ennà cultivà vignas e curtins en la Valtelina. Ed uschia èsi franc era da chapir ch'ils Grischuns han anc oz ina affinitad tut speziala per lur vin vuclina.

Vin dat forza
En in tractat davart I'influenza dal vin vuclina sin I'organissem uman scriva il medi dr. J. L. Hatz l’onn 1875 il suandant: «EI è excellent tar flaivlezzas e luccadad dal magun, e fitg adattà per activar la digestiun. Plinavant è el da recumandar suenter lungas malsognas, en la fasa da reconvalescenza nua che l’organissem è anc fitg flaivel. El dat forza a persunas veglias e giuvnas, sco era a talas che pateschan da mancanza da sang. Il vin vuclina vegn era ludà da millis da turists che fan viadi en nossas muntognas. Suenter strapazs restabilescha el las forzas da vita, e quai immediatamain ed en moda e maniera fitg empernaivla. Davart experientschas negativas sco ellas èn enconuschentas d’auters vins avain nus naginas conuschientschas.»
Enconuschent è era ch’ils flottaders, ils umens che transportavan la laina sin ils flums e che stevan dis en e dis ora fin schanuglia en l’aua, avevan da mezdi il dretg sin in magiel vin chaud.

Vin e cuschina
Ils famus andutgels grischuns na gustassan betg uschè bain, senza I'aroma dal vin vuclina, ed era per ils uschenumnads Conterser Böcke è el indispensabel. Tratgas da festa fitg appreziadas èn plinavant tschareschas en vin ubain chastognas en vin. E tar mintga tschaina da festa na d'astga(va) era betg mancar il vin chaud cun zutger e chanella.
Buna figura fan ils vins da la Valtelina tar tschaveras cun charn stgira u grillada, tar brassà u charn selvaschina. Vin vuclina sa fa tar chaschiel e salsiz e lu natiralmain - quasi sco delicatessa e tratga naziunala – ensemen cun pulpa.
Giacun Hasper Muoth è naschì I'onn 1844 a Breil. Suenter studis a Minca vegn el clamà sco professer da Iatin ed istorgia a la scola chantunala a Cuira. EI è mort sco mat ledi l’onn 1906. Da Muoth vegnan raquintadas numerusas paraulas ed anecdotas. Uschia era la suandanta: I era la saira tard. Muoth che era gia sin ils onns vegniva dal «Gansplatz» ed aveva bavì in pauet. Sper il «Spaniöl» entaupa el in enconuschent ed è cuntent da savair far in paus, avant che ir da la lunga stgala siadora vers ses da chasa en la Curt.
«Schia, era aunc empau da quellas varts, signur professer», manegia I'auter en in tun in zic provocant. «O gie, gie. Mo ins senta ils onns e vegn vegls. Pli baul gie, cu jeu sun vegnius aIla Scola cantunala, lu hai jeu tertgau: ussa, Hasper, eis ti finalmein sur l’aua vi e cumpras anavos I'entira Valtelina. - Mo cun viver vegn ins mudests. Ussa sai jeu ch'ei tonscha sil pIi pil vuclina».

Pli baud
Savens manavan 200 fin 300 chavals il vin vucIina sur il pass dal'Bernina. Pir cun I'avertura da la via I'onn 1865 èn las colonnas da sauma svanidas. Entant ch'il Puschlav è sa collià gia I'onn 1803 cun il Grischun, ha il congress da Viena da l'onn 1815 decidì che la Valtelina appartegnia a l'Austria, e 1859 è ella alura daventada taliana.
Avant precis 180 onns ha il Grischun pia pers definitivamain sia terra subdita. E tuttina, anc oz è la Valtelina dapli che mo ina vallada vischina dal Grischun.